Katedral ng Immaculada Concepcion (Hong Kong)

Ang **Katedral ng Inmaculada Concepcion** () ay isang huling ika-19 na siglong Neogotikong Ingles na simbahang nagsisilbing katedral ng Katoliko Romanong Diyosesis ng Hong Kong. Matatagpuan ito sa lugar na Mid-Levels ng lungsod sa 16 Daang Caine.

Ang unang bato at pagtatayo ng katedral ay nagsimula noong 1883 matapos ang naunang katedral, sa Kalye Wellington, ay nawasak ng apoy. Itinayo mula sa ladrilyo at bato, ang bagong katedral ay idinisenyo ng kompanya sa arkitektura na nakabase sa Londres na Crawley at Company. Ang simbahan ay nagbukas noong Disyembre 7, 1888, isang araw bago ang Kapistahan ng Inmaculada Concepcion, at ikinonsagrado noong 1938. Pagkalipas ng tatlong taon, nasira ito sa panahon ng Labanan ng Hong Kong, ngunit nanatili itong hindi nagalaw sa kasunod na pananakop ng Hapon sa Hong Kong. Sa pagsisimula ng siglo, ang katedral ay sumailalim sa isang malawak at magastos na programa ng pagsasaayos, na nakumpleto noong 2002. Ang katedral ay inilista ng Pamahalaan ng Hong Kong bilang isang Unang Gradong Makasaysayang Gusali.

## Arkitektura 
### Panloob 
right|thumb| Loob ng Katedral
right|thumb| Loob ng Katedral
right|thumb| Loob ng Katedral
Ang katedral, na itinayo sa isang estilong Gotikong Ingles, ay may hugis krus sabilang krus na Latin. Ang mga panlabas na pader ng simbahan ay binuo mula sa ladrilyo at bato, habang nito base at haligi ay gawa ng granito. Ang sukat nito ay  haba,  malawak at  matangkad, na may tore sa gitna na tumataas sa .

### Altar ni San Jose 
Matatagpuan sa kanan ng pangunahing dambana at santuwaryo ay ang dambana sa gilid ni San Jose. Ibinigay ito sa katedral ni Haring Victor Emmanuel II ng Italya at ang donasyon ay pinabilis ni Joseph Mary Sala, isang maharlika ng Italya na nakatira na sa Hong Kong. Ito ay pinalamutian ng maharlikang eskudo de armas ng Pamilya Saboya; itong kapansin-pansing simbolo ng Italya ay sinabing nakatulong sa katedral na kilalanin ang sarili nito bilang Italyano kaysa Briton, at sa gayon, manatiling hindi nagalaw sa buong pananakop ng Hapon sa Hong Kong, dahil ang Kaharian ng Italya at Imperyo ng Hapon ay pareho lumagda sa Kasunduang Tripartito.

### Altar ng Sagradong Puso 
Matatagpuan sa kaliwa ng pangunahing dambana ay ang dambana sa gilid na alay sa Sagradong Puso. Ginamit ito dati bilang mataas na dambana ng orihinal na katedral sa Kalye Wellington. Nandito na ngayon ang Banal na Sakramento—at nandito na ang pangunahing tabernakulo ng katedral matapos tanggalin ang mataas na dambana noong 1969—at nakalaan para sa Eukarisitiyang pagsasamba.

### Kapilya ng Pasyon ng ating Panginoon 
Matatagpuan sa kanan ng sakristiya ng katedral ay ang gilid na kapilya ng Pasyon ng Ating Panginoon. Ibinigay ni JJ Braga, isang parokyano mula sa Portugal, ito ay muling inialay sa mga martir ng Tsina pagkatapos ng pagsasaayos noong 1997-2002. Ang kapilya ay napili sa apat upang gunitain ang mga bagong santo sapagkat ito ang pinakakatulad sa tema, na ang mga martir ay nagbuwis ng kanilang buhay para sa pananampalataya, na ginagaya ang sakripisyo ni Jesus upang iligtas ang sangkatauhan. Ang mga bagong minantsahang salamin ay naka-install na naglalarawan sa mga santo. Ang labi ni John Baptist Wu at Michael Yeung ay inilibing sa St. Michael's Cemetery ng Happy Valley.

Ang inspirasyon para sa cripta ay nagmula sa disenyo ng isang tradisyonal na bahay ng pamilyang Tsino, na naglalaman ng mga labi ng mga ninuno. Ang Obispo noong panahong iyon, si Joseph Cardinal Zen, ay naramdaman na ang cripta ay magiging isang "simbolikong hakbang upang manahin ang mga aral ng mga naunang salinlahi upang mapasigla ang mga darating." Dahil ang katedral ay isang Unang Gradong Makasaysayang Gusali, ang paunang pagpapahintulot ay kailangang makuha mula sa Kagawaran ng mga Gusali bago maisagawa ang anumang gawaing konstruksiyon.

## Mga sanggunian 
**Bibliograpiya**

*
*
*

## Mga panlabas na link 
* Hong Kong Cathedral ng Immaculate Conception
* Roman Catholic Diocese ng Hong Kong
* Opisina ng UNESCO sa Bangkok - Catholic Cathedral ng Immaculate Conception, Hong Kong SAR